### Resumé

En virksomhed har anmodet om at få udarbejdet en lokalplan for deres nye hovedkvarter på [adresse] 44 på Ivan Frederiksen.

Området er i en erhvervsramme, men er ikke lokalplanlagt. Området er udyrket og ligger i en lomme i skoven.

Lokalplanforslaget giver mulighed for erhverv i op til 17 meter i et byggefelt, der afgrænses af skovbyggelinjen og et område til ny natur.

### Sagsfremstilling

![Figur af lokalplanens afgrænsning på et flyfoto](data:image/jpeg;base64...)

Figur 1: Kort over lokalplanområdet

##### Planens historik

Teknisk Udvalg besluttede på mødet 4. februar 2025, pkt. nr. 16, at igangsætte udarbejdelse af lokalplan nr. 1431.

##### Lokalplanens indhold

Lokalplanen giver mulighed for at en virksomhed kan etablere et nyt hovedkvarter på [adresse] 44 på Ivan Frederiksen.

Lokalplanområdet er 1,4 ha og er ikke omfattet af en lokalplan, men af kommuneplanramme 1.6.E.3, der fastlægger områdets anvendelse til erhvervsformål og offentlige formål.

Anvendelsen af lokalplanområdet fastsættes til erhvervsformål indenfor miljøklasse 1-6 til større virksomheder af regional betydning som f.eks. virksomheder med særlige transportbehov og store arealkrav. Det kan f.eks. være engroshandel, administration, kontorer, fremstillingsvirksomhed, håndværker, lager- og værkstedsvirksomhed og servicevirksomhed.

Lokalområdet er placeret i en lomme i skoven med en række naturinteresser, der er taget hensyn til i lokalplanen. Skovene trækkes ind i området ved at der plantes nye træer på  parkeringspladsen.

Lokalplanen reserverer et areal på 1/4 af området til ny natur, hvor der hverken må bygges eller anlægges f.eks. veje og p-pladser. Den nye natur er i sammenhæng med den nye natur i lokalplan nr. 1338 på den modsatte side af [adresse],

Andrea Hansen begrænser, hvor der må bygges, og der udlægges derfor et byggefelt til bebyggelsen.

Generelt i erhvervsområde Ivan Frederiksen, stilles der krav om, at bebyggelsen med arkitektur og materialer skal fremstå som dele af en samlet helhed, hvilket lokalplanen fastsætter bestemmelser om.

Lokalplanen er i overensstemmelse med Strukturplan for Regionalt Centerområde ved Ivan Frederiksen fra 1986.

##### Miljøvurdering

Forslag til lokalplan nr. 1431 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

##### Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg. Høringsperioden for lokalplanen vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

##### Overtagelsespligt/Frafaldserklæring

Lokalplanområdet er privatejet og overføres fra land- til byzone. Det er aftalt med ejer, at der underskrives en frafaldserklæring.

### Klima og resiliensvurdering

Bæredygtig planlægning er god og langtidsholdbar planlægning, hvilket kommer af en afvejning af en række forskellige muligheder og hensyn. Det handler om at skabe kvalitet, både gennem anvendelse og funktioner, bebyggelsesplaner og arkitektur, materialer og rekreative arealer, men også f.eks. klimabelastning, biodiversitet og fællesskaber samt dialog og samarbejde på tværs.

Der er foretaget en bæredygtighedsvurdering af lokalplanen i forhold til planens bæredygtige potentiale. Der er målt på fem bæredygtige hovedområder: Miljø, sociokulturel og funktionel kvalitet, teknik, proces og økonomi.

På grund af naturinteresser i området kan lokalplanområdet ikke udnyttes særlig intensivt til gavn for miljøet. 1/4 af grunden udlægges til ny natur, der skaber/bevarer sammenhæng i en større flora- og faunapassage.

Lokalplanområdet ligger som en lomme i skoven, hvor skoven trækkes ind i området, ved at der stilles krav om nye træer på parkeringspladsen. Lokalplanområdet er beliggende i et erhvervsområde med et veludbygget vejnet, så ansatte og tung transport kan komme let til og fra området. Der er et stoppested kun 400 meter fra lokalplanområdet, og en grussti der går helt til St. Grundet.

Det vurderes, at potentialet for at skabe en mere bæredygtig plan er opnået, da naturens værdi er udnyttet.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler over for byrådet, at forslag til lokalplan nr. 1431 vedtages og offentliggøres i 4 uger.

### Beslutning

Anbefalet.